CELEX: 62014TN0686
Language: hr
Date: 2014-09-22 00:00:00
Title: Predmet T-686/14: Tužba podnesena 22. rujna 2014. – Italija protiv Komisije

10.11.2014   
            
            
               HR
            
            
               Službeni list Europske unije
            
            
               C 395/60
            
         
      Tužba podnesena 22. rujna 2014. – Italija protiv Komisije
      (Predmet T-686/14)
      (2014/C 395/73)
      Jezik postupka: talijanski
      
         Stranke
      
      
         Tužitelj: Talijanska Republika (zastupnici: G. Galluzzo, avvocato dello Stato i G. Palmieri, agent)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  u dijelu na koji se odnosi ova tužba, poništi Provedbenu odluku Europske komisije od 9. srpnja 2014. broj C (2014) 4479 priopćene 10. srpnja 2014., kojom se iz financiranja Zajednice isključuju određeni izdaci nastali za države članice na temelju Komponente za jamstva Europskog fonda za smjernice i jamstva u poljoprivredi (EFSJP), u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) u dijelu u kojem se njome isključuju iz financiranja određeni izdaci nastali za Italiju;
               
            
                  —
               
               
                  poništi paušalni financijski ispravak koji se odnosi na potporu za obradu rajčica za financijsku godinu 2009. u iznosu od 1 399 293,78 eura;
               
            
                  —
               
               
                  poništi paušalni financijski ispravak una tantum zbog nepravilnosti koja se odnosi na „nedostatak informacija o poduzetim mjerama povrata” za iznos od 2 362 005,73 eura;
               
            
                  —
               
               
                  poništi paušalni financijski ispravak una tantum zbog nepravilnosti koja se odnosi na „neizvješćivanje u Prilogu III.” za iznos od 1 460 976,88 eura.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog koji se temelji na bitnoj povredi postupka (čl. 253. UEZ-a) u smislu nedostatka obrazloženja i povrede načela proporcionalnosti.
                  
                              —
                           
                           
                              u vezi s paušalnim financijskim ispravkom koji se odnosi na potporu za obradu rajčica za financijsku godinu 2008., poziva se na povredu članka 31. Uredbe Vijeća (EZ) br. 1290/2005 od 21. lipnja 2005., o financiranju zajedničke poljoprivredne politike (SL L 209, str. 1.) (SL, posebno izdanje na hrvatskom jeziku, poglavlje 14., svezak 1., str. 44.), povredu članaka 28. i 31. Uredbe Komisije (EZ) br. 1535/2003 od 29. kolovoza 2003. o utvrđivanju detaljnih pravila za primjenu Uredbe Vijeća (EZ) br. 2201/96 u pogledu programa potpore za proizvode prerađene od voća i povrća (SL L 218, str. 14.) (SL, posebno izdanje na hrvatskom jeziku, poglavlje 3., svezak 26., str. 148.). U okviru tog tužbenog razloga, tužitelj osporava primjenu financijskih ispravaka provedenih pobijanom odlukom, u visini od 5 % izdataka, tvrdeći da su oni određeni iako postoji dokaz o nepostojanju značajne financijske štete.
                           
                        
                              —
                           
                           
                              Tužitelj, nadalje, osporava visinu tog financijskog ispravka, budući da je njegov stvarno utvrđen iznos neproporcionalan i očito nelogičan jer je znatno viši od potencijalne štete koja proizlazi iz postupanja koja se pripisuju talijanskim vlastima.
                           
                        
            
                  2.
               
               
                  Drugi tužbeni razlog koji se temelji na iskrivljivanju činjenica i bitnoj povredi postupka (čl. 253 UEZ-a) u smislu nedostatka obrazloženja.
                  
                              —
                           
                           
                              Ovaj se tužbeni razlog odnosi na financijski ispravak u iznosu od 1.460.976, 88 eura određen zato što je talijanska država u tablici predviđenoj Prilogom III. Uredbi Komisije (EZ) br. 885/2006 od 21. lipnja 2006. o utvrđivanju detaljnih pravila za primjenu Uredbe vijeća (EZ) br. 1290/2005 u pogledu akreditacije agencija za plaćanja i drugih tijela te poravnanja računa EFJP-a i EPFRR-a, propustila navesti navodnu nepravilnost za iznos od 1 460 976,88 eura. Talijanska vlada u tom pogledu ističe da je nepostojanje nepravilnosti u pogledu isplaćene potpore bilo dokumentirano, te stoga nije bilo potrebno unositi nikakvu bilješku u tablicu predviđenu Prilogom III.
                           
                        
            
                  3.
               
               
                  Treći tužbeni razlog koji se temelji na povredi načela proporcionalnosti.
                  
                              —
                           
                           
                              Tužitelj u tom pogledu tvrdi da se financijski ispravak zbog nepravilnosti koja se odnosi na „neizvješćivanje u Prilogu III.”, u vezi s čitavom potporom, koji se obrazlaže nedostavljanjem dokumenata, čini znatno višim od potencijalne štete koja proizlazi iz postupanja koja se pripisuju talijanskim vlastima.
                           
                        
            
                  4.
               
               
                  Četvrti tužbeni razlog koji se temelji na povredi članka 6. stavka 3. Ugovora o Europskoj uniji, povredi načela pravomoćnosti, povredi članka 32. stavka 8. točke (b) Uredbe (EZ) br. 1290/2005 i povredi načela proporcionalnosti.
                  
                              —
                           
                           
                              Ovaj se tužbeni razlog odnosi na financijski ispravak u iznosu od 2.362.005,73 eura koji je određen zato što država nije pružila informacije o poduzetim mjerama povrata za iznos od 2.362.005,73 eura. Tužitelj u tom pogledu ističe da je Komisija neopravdano odlučila da može pobiti pravomoćnu presudu kojom je potvrđena zakonitost dodijeljene potpore. Štoviše, talijanska vlada je dokazala da je poslala presudu kaznenog suda kojom je primatelj potpore oslobođen optužbe. Iz tih okolnosti proizlazi da nisu postojali razlozi za traženje povrata i da su, stoga, pružene sve informacije. Osim toga taj je ispravak, koji se odnosi na čitavu potporu, znatno viši od potencijalne štete koja proizlazi iz postupanja koja se pripisuju talijanskim vlastima.